Die laaste dae en die eindtye
Gelowiges wat vandag in die “laaste dae” van die Kerk-era leef, verwag die salige hoop en die verskyning van die heerlikheid van die grote God en ons Verlosser, Jesus Christus (vgl. Tit 2:13). Ná die wegraping van die Kerk sal baie mense tydens die verdrukkingstydperk tot geloof kom (vgl. Op 7:9-17). Wanneer hierdie gelowiges sien hoe profesieë oor die verdrukkingstydperk voor hulle oë vervul word, moet hulle opkyk: “En as hierdie dinge begin gebeur, kyk dan na bo en hef julle hoofde op, omdat julle verlossing naby is” (Luk 21:28). Maar of dit nou die laaste dae en/of die eindtye is, in ieder geval, hou “die oog gevestig op Jesus, die Leidsman en Voleinder van die geloof” (vgl. Heb 12:2a).
Tyd sal leer hoe ernstig Covid-19 is en hoe daarop reageer moet word. Intussen is ŉ derde van die wêreld se bevolking alreeds in ŉ grendelstaat. Sommige besighede gaan dit nie maak nie, mense verloor hul werk, en armoede en hongersnood klop aan die deur. Vir ŉ moontlike biologiese risiko het baie regerings besluit om hul bevolking in ŉ definitiewe ekonomiese Armageddon te plaas. In hierdie artikel sê ek dat Covid-19 nog ŉ krisis is wat misbruik word om ŉ eindtydse agenda te bevorder. Ek motiveer hierdie stelling op drie maniere. Eerstens, die wêreld beweeg na ŉ eenwêreldregering onder die Antichris. Tweedens, ek wys hoe Covid-19 misbruik word om hierdie agenda te bevorder. Waarop die Christen moet fokus kom derdens aan die beurt.
Sieninge oor die Messiaanse koninkryk
Twee sieninge oor Christus se Messiaanse koninkryk domineer die teologiese wêreld. Die eerste siening sê dat Christus die Messiaanse koninkryk “alreeds” tydens sy eerste koms opgerig het, maar dat hierdie koninkryk eers tot volle verwesenliking gebring sal word met Christus se weerkoms. Dit is die “Alreeds-maar-nog-nie” siening. Die tweede siening sê dat Christus nie die Messiaanse koninkryk tydens sy eerste koms opgerig nie, maar sal dit doen tydens sy weerkoms na die aarde toe. Dit is die “Nee, nog nie” siening. Hierdie sieninge beïnvloed teologie in die algemeen en lering oor die koninkryk in die besonder.
Voorstanders van die lering oor die wegraping sê nie dat die wegraping nou ŉ geheim is of gaan wees nie – asof dit iets is wat slegs ŉ paar ingeligtes van kan weet nie. Die wegraping is ŉ Nuwe-Testamentiese verborgenheid wat God openbaar het. Dit is glad nie ŉ geheim of iets geheimsinnigs of duister nie.
FaithEquip het pas ’n nuwe boek vrygestel: God se raadsplan in Christus. Ons het met Jaco Scholtz, die skrywer van die boek, gaan gesels. FaithEquip (FE): Waaroor gaan die boek? Jaco Scholtz (JS): Die boek beskryf die A tot Z van God se raadsplan in Christus. God werk...